SET รีบาวด์ 8 จุด เหนือ 1,300 อีกครั้ง คลายกังวลสถานการณ์ “โควิด”-จับตาการเมืองในปท.
SET รีบาวด์ 8 จุด เหนือ 1,300 อีกครั้ง คลายกังวลสถานการณ์ "โควิด"-จับตาการเมืองในปท.
21 ส.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,304.70 จุด บวก 7.91 จุด หรือ 0.61% สูงสุดที่ 1,307.64 จุด ต่ำสุดที่ 1,304.19 จุด มูลค่าการซื้อขาย 2.6 พันล้านบาท
โดยบล.ฟินันเซีย ไซรัส มองแนวโน้มตลาดวันนี้ : คาด SET Index เกิด Technical Rebound ระยะสั้นขึ้นในกรอบ 1,305+- จุดหลังปรับตัวลงแรงติดตามกัน 2 วันทำการ โดยได้แรงหนุนจากการฟื้นตัวของตลาดหุ้นภูมิภาครวมถึงสหรัฐฯ
อย่างไรก็ตาม คาดกรอบการบวกของดัขนีจะยังไม่กว้างนัก โดยต้องติดตามการรีวิวข้อตกลงทางการค้าเฟส 1 ระหว่างสหรัฐฯ-จีนหลังครบ 6 เดือน ซึ่งคาดว่าจะกำหนดวันในเร็วๆนี้ ส่วนปัจจัยในประเทศคาดตลาดคลายกังวลหลังผู้พบเชื้อ COVID-19 ทั้ง 2 รายเป็นเพียงซากเชื้อ แต่ประเด็นการเมืองยังต้องติดตามสถานการณ์อย่างต่อเนื่องและเริ่มมีบทบาทมากขึ้น
 